**NJOFTIM**

Bazuar në ligjin **nr. 22/2018 “Për strehimin social”**; VKM nr.384, datë 12.06.2019 “Për përcaktimin e dokumentacionit për të përfituar strehim sipas çdo programi social të strehimit dhe të afateve të proçedurave të miratimit nga organet e vetëqeverisjes vendore”.

Bashkia Vau Dejës fton të gjithë qytetarët e interesuar, që kanë nevojë për strehim, që të aplikojnë për të përfituar nga programi i strehimit social ***“ Subvencioni i qirasë ne tregun e lirë ”.***Programi social i strehimit subvencion i qirasë është një instrument i programit të banesave sociale me qira që ndihmon individët/familjet, të cilët me të ardhurat e tyre nuk perballojnë pagesën e qirasë sociale ose të qirasë reale. Dhënia e subvencionit të qirasë është një nga format e trajtimit me strehim për familjet në nevojë.

**1.Kushtet për të përfituar nga programet e strehimit që do të zbatohen në Bashkinë Vau Dejës: “ Subvencioni i qirasë ne tregun e lirë”.**

* Të jetë banor i Bashkisë Vau Dejës;
* Të ketë mbushur moshen 18 vjeç;
* Shtetas të huaj me qendrim të rregullt në Shqipëri dhe që kanë përfituar nga organet kompetente statusin si “punëtor emigrant” dhe/ose “azilkërkues”.
* Vetëm individët/familjet që kanë të ardhura të pamjaftueshme ose që nuk kanë të ardhura fare sipas përcaktimeve të nenit 3 të Ligjit nr 22/2018.

**2.Përparësi në trajtimin me këtë program sipas ligjit kanë:**  
a) personat me aftësi të kufizuara;  
b) individët me statusin e jetimit;  
c) familjet e policëve të rënë në detyrë;  
ç) të moshuarit;  
d) komuniteti rom;  
dh) komuniteti egjiptian;  
e) komunitetet e zonave rurale;  
ë) prindërit e vetëm;  
f) viktima të trafikimit /viktima të mundshme të trafikimit;  
g) viktima të dhunës në familje.

**3.Çdo qytetar i cili përmbush kriteret për aplikim sipas akteve ligjore në fuqi duhet të drejtohet pranë zyrës me një ndalesë për të plotësuar formularin e aplikimit.**

1. Aplikanti duhet të paraqitet me kopje të mjetit të identifikimit.
2. Deklaratën e vërtetësisë së informacionit paraprak të pasqyruar në formularin e strehimit, me anë të së cilës aplikuesit i bëhen të njohura edhe përgjegjësitë ligjore që ai ka në lidhje me dhënien e një informacioni dhe fakteve të rreme.
3. Certifikatën familjare.

**Aplikimet janë të hapura nga data 01.07.2021 deri më 31.07.2021**

**-E hënë ora 08:00-14:00 Njësia Administrative Hajmel.**

**-E martë/E mërkurë 08:00-14:00 Bashkia Vau Dejës.**

**-E enjte/E premte 08:00-14:00 Njësia Administrative Bushat.**